title: Liet International
text: Liet International zo ur genstrivadeg evit kanaouennoù e yezhoù minorelaet eus Europa. Aozet e vez bep bloaz en ur gêr disheñvel. 
  
  E proviñs Friz, en Izelvroioù, e veze aozet bep bloaz, abaoe 1991, ur genstrivadeg kanaouennoù nevez e frizeg, anvet Liet (kan). E 2002 e voe divizet gant an aozerien digeriñ ar genstrivadeg da dud eus broioù bihan all en Europa, evit broudañ ar re yaouank d'ober gant yezhoù ar broioù-se hag evit kinnig ul leurenn etrebroadel d'ar sonerien ha d'ar ganerien er yezhoù-se. E 2009 e voe divizet kemer an anv Liet International. Hag a vloaz da vloaz eo kresket ar genstrivadeg, a sach muioc'h-mui a ganerien ha muioc'h-mui a arvesterien ivez. Deuet eo Liet International bremañ da vezañ un doare Eurovision, nemet e vez kanet e yezhoù minorelaet. Bep bloaz e vez aozet ar genstrivadeg en ur vro disheñvel en Europa. E 2010 e oa bet aozet en Oriant ; er bloavezh-se e oa bet gounezet ar genstrivadeg gant ar strollad Orka eus an inizi Faero. E 2012, e Gijón, e oa bet gounezet gant ar ganerez Lleuwen Steffan, zo genidik eus Kembre met o vevañ e Breizh bremañ hag o kanañ e brezhoneg.
  
  2018
  
  Liet International 2018
  
  Edo an 12vet Liet International, e miz Mae 23 2018, e Neushoorn Leeuwarden e Friz.
  
  Notennoù
  
  Liamm diavaez
  Lec'hienn Liet International
  
  Kan
  Broioù minorelaet Europa